Publication: Magyar Közlöny
Issue: MK-1999-56 (Year: 1999, Number: 56)
Era: 1990-2004
Section: az autonómiáját biztosítja.” [37/1994. (VI. 24.) AB határozat ABH 1994, 238, 246.] A mezei őrszolgálat —
Paragraph Index: 282

az autonómiáját biztosítja.” [37/1994. (VI. 24.) AB határozat ABH 1994, 238, 246.] A mezei őrszolgálat — mint a képviselő-testület feladatkörébe tartozó közszolgáltatás céljából létesítendő önkormányzati intézmény vagy szervezet — alapítása az Ötv. 9. § (4) bekezdése szerint a képviselő-testület hatáskörébe tartozik, amely az Ötv. 10. § (1) bekezdés g) pontja értelmében a képviselő-testület hatásköréből nem ruházható át. A mezei őrszolgálat vezetőjével kapcsolatosan a munkáltatói jogok gyakorlása — az Ötv. 35. § (2) bekezdés e) pontjában meghatározott polgármestert megillető egyéb munkáltatói jogok kivételével — a képviselő-testületet, a mezei őrszolgálat beosztott dolgozóval kapcsolatos munkáltatói jogok az őrszolgálat vezetőjét illetik meg. A képviselő-testületet megillető munkáltatói jogok — amelyben benne foglaltatnak a mezei őrszolgálat feladatainak 1999/56. szám meghatározása, a hatékony napi munkavégzéshez szükséges utasítások kiadása — az Ötv. 10. § (1) bekezdésében meghatározott korlátozással az Ötv. 2. § (2) bekezdése és a 9. § (3) bekezdése alapján a polgármesterre, a képviselő-testület bizottságaira, a részönkormányzat testületére, a helyi kisebbségi önkormányzat testületére és az önkormányzat társulására ruházhatók át, azok az át nem ruházható jogkörből adódóan nem telepíthetők a jegyzőre, mivel a jegyző nem szerve a képviselő-testületnek [Ötv. 9. § (2) bekezdés]. A jegyző nem fenntartója a mezei őrszolgálatnak, a fenntartó alatt a mezei őrszolgálatot alapító települési önkormányzat képviselő-testületét kell érteni. A képviselő-testületet — a Tv. 16. §

Source: https://magyarkozlony.hu/hivatalos-lapok/28945408dfac11d3433155714a36ee105e8b4224/dokumentumok/c46aa1d4296bd3002b0088b2f3560bb715ea6428/letoltes